
BIRŠTONO SAVIVALDYBĖS  TARYBA

SPRENDIMAS
DĖL KAPINIŲ PRIŽIŪRĖTOJO KAUPIAMŲ DUOMENŲ TVARKYMO SĄLYGŲ BIRŠTONO SAVIVALDYBĖJE APRAŠO PATVIRTINIMO

2023 m. sausio 26 d. Nr. TSE-16 
Birštonas



Vadovaudamasi Lietuvos Respublikos vietos savivaldos įstatymo 6 straipsnio 41 punktu, 18 straipsnio 1 dalimi, 16 straipsnio 4 dalimi, Lietuvos Respublikos žmonių palaikų laidojimo įstatymu, Kapinių prižiūrėtojo kaupiamų duomenų tvarkymo sąlygų aprašu, patvirtintu Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, Birštono savivaldybės taryba  n u s p r e n d ž i a:
1. Patvirtinti Kapinių prižiūrėtojo kaupiamų duomenų tvarkymo sąlygų aprašą (pridedama).
2. Pripažinti netekusiu galios Birštono savivaldybės tarybos 2017 m. rugsėjo 29 d. sprendimą Nr. TS-188 „Dėl kapinių prižiūrėtojo kaupiamų duomenų tvarkymo sąlygų aprašo patvirtinimo“.



Savivaldybės merė				Nijolė Dirginčienė

PATVIRTINTA
Birštono savivaldybės tarybos
2023  m. sausio 26 d. 
sprendimu Nr. TSE-16



KAPINIŲ PRIŽIŪRĖTOJO KAUPIAMŲ DUOMENŲ TVARKYMO SĄLYGŲ BIRŠTONO SAVIVALDYBĖJE
APRAŠAS


I. BENDROSIOS NUOSTATOS


1. Kapinių prižiūrėtojo kaupiamų duomenų tvarkymo sąlygų Birštono savivaldybėje aprašas (toliau – Aprašas) nustato kapinių prižiūrėtojo kaupiamus ir tvarkomus duomenis apie Birštono savivaldybės teritorijoje esančiose Nemajūnų ir Gudakalnio kaimų kapinėse palaidotus asmenis, laidojimus, kapavietėse esančius statinius, šių duomenų registravimo tvarką, laidojimų ir kapaviečių statinių registravimo žurnalo formą. 
2. Duomenis apie Nemajūnų ir Gudakalnio kaimų kapinėse palaidotus asmenis, laidojimus, kapavietėse esančius statinius kaupia ir tvarko, žurnalą pildo, saugo, suinteresuotiems fiziniams ir juridiniams asmenims informaciją teikia Birštono seniūnijos seniūnas (toliau – kapinių prižiūrėtojas), o Škėvonių kapinėse (Ivoniškių kaime) – UAB „Prienų butų ūkis“.
3. Kiekvienoms kapinėms pildomas atskiras žurnalas, kuris saugomas Lietuvos Respublikos dokumentų ir archyvų įstatymo nustatyta tvarka. Savivaldybei paskyrus kapinių prižiūrėtoją, buvęs kapinių prižiūrėtojas ar seniūnas pagal perdavimo ir priėmimo aktą perduoda visus dokumentus, susijusius su kapinių priežiūra, laidojimų ir kapinių statinių registravimu.
4. Apraše vartojamos sąvokos atitinka Lietuvos Respublikos žmonių palaikų laidojimo įstatyme, Kapinių tvarkymo taisyklėse, patvirtintose Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, apibrėžtas sąvokas.

II. DUOMENYS APIE KAPINĖSE PALAIDOTUS ASMENIS IR LAIDOJIMUS.
DUOMENŲ REGISTRAVIMAS

5. Kapinių prižiūrėtojas laidojimo ir kapaviečių statinių registravimo žurnale (toliau – Žurnalas) pagal šio Aprašo priede pateiktą formą registruoja šiuos duomenis:
5.1. asmens, kurio palaikai palaidoti kapinėse, vardą, pavardę, gimimo ir mirties vietas ir datas, asmens kodą, mirties liudijimo išdavimo datą ir numerį, o jei palaidotas (palaidoti) žmogaus vaisius (vaisiai) iki 22-os nėštumo savaitės, – moters, kurios vaisius (vaisiai) buvo kremuotas (kremuoti) arba nekremuotas (nekremuoti), vardą, pavardę, gimimo datą, sveikatos apsaugos ministro patvirtintos formos medicinos dokumentų išrašo datą;
5.2. žmogaus palaikų palaidojimo datą ir vietą (kapinių kvartalas (eilė), kapavietės arba nišos kolumbariume numeris ir matmenys, pelenų išbarstymo laukas (jeigu tokie yra kapinėse), laidojimo gylį;
5.3. įrašus apie juodligę arba ypač pavojingą užkrečiamąją ligą, įrašytą į sveikatos apsaugos ministro nustatytą sąrašą, jeigu asmuo, kurio palaikai (išskyrus kremuotus), palaidoti kape arba rūsyje, sirgo tokia liga arba buvo tokios ligos sukėlėjų nešiotojas;
5.4. kapavietės statinių statymo ir rekonstravimo datas, kitų paminklų, antkapių ir kapavietės aptvėrimo įrengimo datas;
5.5. unikalų kodą Kultūros vertybių registre, jeigu kapas įrašytas į Kultūros vertybių registrą; 
5.6. laidojančio asmens arba kito asmens, atsakingo už kapavietės ar kolumbariumo (jeigu toks yra) nišos priežiūrą: fizinio asmens vardą, pavardę, nuolatinės gyvenamosios vietos adresą, telefono ryšio numerį ir elektroninį paštą, jeigu jį turi; juridinio asmens pavadinimą, teisinę formą, kodą, buveinę, telefono ryšio numerį ir elektroninį paštą;
5.7. draudimo laidoti pagrindą, pradžią ir šio draudimo trukmę. Sprendimą dėl draudimo laidoti veikiančiose arba riboto laidojimo kapinėse arba jų dalyje Savivaldybės administracijos direktorius priima per 3 (tris) darbo dienas, gavęs Nacionalinio visuomenės sveikatos centro siūlymą. Apie priimtą sprendimą Savivaldybės administracijos direktorius ar jo įgaliotas asmuo per 3 (tris) darbo dienas nuo sprendimo priėmimo skelbia kapinių informacinėje lentoje ir Savivaldybės interneto svetainėje. Jeigu priimamas sprendimas dėl draudimo laidoti visoje veikiančių ar riboto laidojimo kapinių teritorijoje, šių taisyklių 5 punkte nustatyta tvarka joms turi būti nustatytas neveikiančių kapinių statusas;
5.8. asmens, įregistravusio duomenis Žurnale, pareigas, vardą, pavardę, ir, jei pildomas ne elektroninis žurnalas, parašą.
6. Žurnalas privalo būti tvarkomas taip, kad nebūtų įmanoma pakeisti jame esančių įrašų, lapų, papildyti naujais įrašais, pažeidžiančiais chronologinę tvarką.
7. Jeigu Žurnalas pildomas elektronine forma, turi būti fiksuojama veiksmų istorija (metų pabaigoje visi per praėjusius kalendorinius metus užregistruoti duomenys spausdinami, lapai numeruojami, lapų skaičių nurodantis įrašas tvirtinamas Seniūno ar jo įgalioto asmens parašu ir antspaudu).



III. BAIGIAMOSIOS NUOSTATOS

8. Už Žurnale įrašytų duomenų atitikimą pateiktiems dokumentams ir jų saugumą atsako kapinių prižiūrėtojas.
9. Už Aprašo įgyvendinimą atsakingas Birštono savivaldybės administracijos Birštono seniūnijos, kurios teritorijoje yra kapinės, seniūnas. 
10. Šio Aprašo reikalavimus pažeidę fiziniai ir juridiniai asmenys atsako Lietuvos Respublikos įstatymų nustatyta tvarka.
_____________________

